SomaliTalk.com » Qaxooti Soomaaliyeed oo lagu xirxiray Zambiya, Qaarna loo tarxiilay Tanzania\nQaxooti Soomaaliyeed oo lagu xirxiray Zambiya, Qaarna loo tarxiilay Tanzania\nDaabaco | Print | Faafin: SomaliTalk.com: Wednesday, December 22, 2010 // 1 Jawaab\niyo dalka Mozambique oo a qaxooti Soomaali ah ku wareejiyay hay’adda UNHCR —-\niyo 700 Soomaali Qaxooti ah oo lagu xiray Zambiya —\nDalka Zambiya ayaa qaxooti Soomaaliyeed oo gaaraya in ka badan 60 ruux ka masaafuriyay dalkeeda, waxaana loo gudbiyay dadkaasi Ciidamada ilaalada xuduudaha ee wadanka Tanzaniya sida uu xaqeejiyay mid ka mid ah ganacsatada Soomaalida ee ku dhaqan wadankaasi.\nMaxkamad ku taala Caasimadda wadanka Zambiya ee Lusaka ayaa dadkaasi Soomaaliyeed ku xukuntay in dib loogu celiyo dalka Tanzaniya oo ay markii hore uga soo tallaabeen wadanka Zambiya.\nlamana xaqeejin ilaa iyo haatan sida dalka Tanzaniya ula dhaqmay qoxootigaasi Soomaaliyeed ee ka soo cararaya dagaalada aan dhamaadka laheyn ee ka socanaya dalka Soamlia.\nDadkan la masaafuriyay ayaa dalka Zambiya ku xirnaa ku dhaaw mudo hal bil kadib markii ciidamada amaanka dalka Zambiya ay dadkan kala baxeen xero qaxooti oo ku taal Magaalada Kidwi ee waqooyiga dalkaasi Zambiya.\ngo’aanka masaafurinta dadkani aya walaac ka muujiyay ganacsatada Soomaalida ah ee ku dhaqan dalka Zambiya iyo hay’addaha xuquuqul insaanka u doodo, iyagoo ku tilmaamay arintani mid aan habboonayn maadama dadka la masaafuriyay ay ahaayeen qaxooti ka soo barakacay dagaaladda aan joogsiga lahayn ee ka socda dalka Soomaaliya.\nHoraantii bishan December 2010 ayey ahayd markii magaalada Lusaka lagu xiray ilaa 700 qof oo qaxooti ah, loona sheegay in hay’adda UNHCR ay siin doonto kaararka (ID) qaxootinimo.\nDhanka kale dowladda dalka Mozambique ayaa qaxooti Soomaali ah oo gaaraya lix iyo labaatan qof ku wareejisay hay’adda UNHCR ee Qaramada Midoobay u qaabilsan arrimaha qaxootiga todobaadkani horaantiisa.\nciidamada Booliska dalka Mozambique ayaa dadkan Soomaalida ah ka qabtay Magaalada Shimoyo ee ku taala koonfur galbeed dalka Mozambique xilli aydoonayeen inay u gudbaan dalka Koonfur Afrika oo inta badan aay u soo tahriiban Soomaalida ugu badan.\nW;;q Nuur Ismaaciil Sheekh (Nuur-Yare)\nnuur.usa@hotmail.com tell +27786293859\nCape-Town Koonfur Africa\n1 Jawaab " Qaxooti Soomaaliyeed oo lagu xirxiray Zambiya, Qaarna loo tarxiilay Tanzania "\nraxmo xasan says:\nThursday, December 23, 2010 at 1:31 pm\nasc dhamaan maamulka wabka iyo wariyaalka waad ku mahad san tahiin soo gudbinta dhibaatooyinka heesta soomaalida


Ciidamada Amaanka Ee Diridhaba Oo Xabsiga Dhigay Odayaal Ka Hadlay Dhawaan Arinta Saylac Una Hanjabay Dadka Deegaanka Iyo Xukumada Somaliland | lughayanews\nCiidamada Amaanka Ee Diridhaba Oo Xabsiga Dhigay Odayaal Ka Hadlay Dhawaan Arinta Saylac Una Hanjabay Dadka Deegaanka Iyo Xukumada Somaliland\nLughaya– Wararka naga soo gaadhaya Magaalada Diridhaba ayaa sheegaya in Ciidamaddda Amaanka Diridhaba ay xabsiga dhigeen Toddoba nin oo ka mid Raga ugu caansan Beesha Ciise oo ka mid ahayd kooxdii waraysiga siisay Idaacadda VOA-da ee Bayaanka ka soo saartay doorashada codka lagu kalabaxay ee Saylac.\nKooxda la xidhay waxa la sheegay inay dhan yihiin Toddoba Nin oo ah kuwa ugu caansan Beesha Ciise kuwasoo shan ka mid ah Magacyadooda lagu sheegay inay kala yihiin Axmed Nuur Jaamac Ciye, Cali Cumar sarkaal ka ah shiniile, Cismaan Cokiye oo ganacsade ka tirsan shirkadda Jaadka geysa Jabuuti soo-jig, Maxamed Meygaag iyo Cismaan Kaarabiin.\nDadkan la qab qabtay waxa ka mid ah Ninkii ku hadlayay Af-ka Beesha Ciise ee Diridhaba kaasoo VOA-da uga waramay shir ay ka soo saareen sadex qoddob oo ay ku sheeganayeen lahaanshaha Dhuleed ee Saylac iyo Lughaya isla markaana daadifaynayay Doorashadii ka dhacday Degmooyinka Saylac iyo Lughaya.\nSidoo kale, waraysigaasi waxa uu ku sheegay Ninkaasi hadalkii kusoo dhameeyay Hanjabaad uu Xukuumadda Somaliland u jeedinayay, isagoo shuruud uga dhigayay wax ka qabashada arrimta Saylac oo gacanta dadkii lahaa kusoo noqotay kana dalbaday Maamulka Axmed Siranyo in gacanta qoladii reer Jabuuti ee sheegan jirtay la siiyo si ka baxsan xeerka doorashada oo u garasho ku salaysan hadii kale uu kusoo duuli doono degaanka arintaasina waxay wararku sheegeen in xukuumada Itoobiya iyo beelaha Absame ka dhiidhiyeen oo gacansaar sii xoogaysanaya la bilaabay beelaha Saylac iska leh ee aqlabiyada doorasha kusoo baxay ee Gadabursi.\n« Divided Somaliland and The Way Out Madaxweynaha Soomaaliya Xasan Sheekh Maxamuud Oo Guddoomiyaha Baanka Dhexe Soomaaliya U Magacaaba Aqoon Yahan Ka Soo Jeeda Somaliland Gaar Ahaan Gobolka Awdal »


Sanad Guuradii 1aad Ee Hogaanka SSC: celebrated worldwide - Page 2 - SomaliNet Forums\nRe: Sanad Guuradii 1aad Ee Hogaanka SSC: celebrated worldwid\nPostby Cumar-Labasuul » Tue Oct 19, 2010 3:47 pm\nThe London girls are more hot than the yank girls\nAlso what is up with the dubai folk they all look\nPostby Queen_Arawello » Wed Oct 20, 2010 3:18 am\nMansh Allah nice pics In a short period of time SSC has become a force to be reckoned with...the future looks bright...\nPostby udun » Wed Oct 20, 2010 9:51 am\nBabygirl- wrote: Dadbu "footsoldier" ku cayn loool I rather be one for Dhulbahante then my enemies.\nMalakamud inadeer inagada Qofkaan jiraan.\nMy advice is don't give them another $40,000 Gabadha la yiri dahabkii bay xaraashtay oo xoogaagii saving ahaa ee guntiga ugu jirey bay ku dartay oo $40,000 bay gaadhay lacagtay siisay sow adiga maaha? Waxaa la yidhi markii ay ogaatay in sheekadu racket ahayd bay oohin ka baydhay These guys Xaglatoosiye, Ina Wejixaad, and company are rocketeers Bal day niman islaamo masaakiin ah shilinkoodii usoo dhigtay oo waxna aan ku tarayn oo meelahaas party ka dhigaya\nOk BG, you lost $40,000, the bogus political party is a history, and here you are starting all over. My advice to you is watch your money again 'cause the racketeers are engineering a new racket and they are trying to take islaamaha money and will be coming up any trick in the book. At least I have done my part and warned you already\nPostby JeyR » Wed Oct 20, 2010 10:43 am\nAmazinggggggggggggggg.. Thanx Molukulmod for these beautiful pictures....\nUDUN.. Inaadeer you are very very wrong, I was not expecting you to talk like this when all Dhulbahante are celebrating together regardless of their differences. 98% of dhulbahante support SSC now. The reason, well every dhulbahante knows Punland and Somaliland do not represent interest of Dhulbahante people. We may have vice president or view ministers of these administrations, but they don't represent us, every one knows that. On the other hand, I don't understand why you are so negative when it comes to our people, I don't understand why you are always act like you are not dhulbahante, I have not seen you praise your own people, what is up with that????\nIf you hate or disagree with SSC Leaders such as xaglotosiye or Sabarey, that is fine, but this is beyond these two individuals, it is a dream of nationhood which has shared by all dhulbahante. This is not the time you criticize your own people, it is the time you should come home.... I went one of these SSC Party, it was most amazing thing that I have ever seen... I am so proud my people now understand what is like to be having your own state.\nUdun you will come home, we will see you waving SSC flag instead of Bugyland flag….. I am sure that will happen soon….\nPostby malakumod » Wed Oct 20, 2010 11:47 am\nPostby malakumod » Wed Oct 20, 2010 11:48 am\nJeyR wrote: Amazinggggggggggggggg.. Thanx Molukulmod for these beautiful pictures....\nPostby KyrieJama » Wed Oct 20, 2010 6:20 pm\nMalakamoud this dude is a hater keep the pics coming bro we got our hater blockers on\nPostby udun » Wed Oct 20, 2010 9:25 pm\nInaadeer durbaan meelahaas lagu garaaco, sawiro meelahaas la iskaga qaado, iyo munaafaqad cad cidna meel ma gaadhsiiso. Dadkan qurbaha ku raagay badankooda waa ka daacad laakiin mashruuca ay taageerayaan baan ahayn mid meel u socda. Miyaadan maqal "raqda uu ninkii lahaa dabada hayo ma kacdo". Waa taas xaqiiqadu, nimankan mashruucan horboodayaa waa nimaan kuraas maamulada Soomaaliya ka jira u dudaya ama u cararaya ee ma aha niman waxan aay dadka u sheegayaan daacad ka ah, dad badan baana hadda munaafaqadii fahmay. Waxaa wanaagsan in xaqiiqada lagu dhowaado.\nMida kale kuwii shalay SL ugu sacabatumayey inay qabsato LA baa hadda ka qaylinaya, oo horboodaya mashruucan. Xagay iska qaban la' dahay? Ciyaalkan meesha ka buuqa sida Malakumood iyo Garaad waa kuwo sheeganaya SL baanu nahay haddana mashruucan bay horboodayaan, waa taas munaafaqada kale. Dadku waa inay leeyihiin principle loogu soo hagaago oo aanay hadba meel u cararin. Haddii ay noqoto hadba dhinac u wadaamee, waxaa ka imaaanayaa waa fadeexad uun.\nKolay anigu kula taliyey.\nPostby udun » Wed Oct 20, 2010 9:26 pm\nPostby HalfDzed » Wed Oct 20, 2010 10:09 pm\nPostby Babygirl- » Wed Oct 20, 2010 10:27 pm\nI lost 40,000? loool haye babygirl- doesn't have that much money but walle if i had it I would give to Dhulbahante again and again and again Sharaafta Dhulbahante is worth more than all my money.. Aqli Lix saac\nLast edited by Babygirl- on Thu Oct 21, 2010 12:24 am, edited 1 time in total.\nPostby HalfDzed » Wed Oct 20, 2010 10:30 pm\nAre both your parents Dhulbahante?\nPostby samadoon-waaxid » Sat Oct 30, 2010 6:53 am\ngreat events,SSC is indeed a reality\nkeep them picts coming inadeer\nPostby samadoon-waaxid » Tue Nov 02, 2010 3:15 am\nSanad Guuraadii 1aad ee Maxkamadaha Islaamka\nby Hiiraan boy » Tue Jun 05, 2007 6:11 am » in General - General Discussions


Ogaden News Agency (ONA) – Shantii la kala qaaree qaybsami wayday, Q 2aad by Axmed Yaasiin Cabdi.\nShantii la kala qaaree qaybsami wayday, Q 2aad by Axmed Yaasiin Cabdi.\nGumaystayaashii reer Yurub, oo saaxiib la ahaa Itoobiya, markii ay arkeen dadka soomaaliyeed oo ah dad wax walba wadaaga, firinfircoon, dhiig badan oo isu hiiliya, isla markaana Ilaahay ku beeray dhulkii ugu wanaagsanaa, uguna istiraatiisanaa, waxay go’aansadeen inay kala geeyaan oo dhulkoodana kala goo-gooyaan, iyagana kala qaybiyaan. Arrintaas waxay ugu danaynayeen Itooobiya iyo wadammada kale ee soo raaca ee gobolka ku yaalla.\nWaxay ku talagaleen inay daciifiyaan dadka soomaaliyeed, si ayna u noqonin awood muuqata oo gobolka saamayn ku yeelata, isla markaana la tartanta Itoobiya oo loo diyaarinayay inay iyadu gobolka ka noqoto awoodda looga dambeeya ee ka talisa.\nHase yeeshee ku talagalkii noocaas ahaa gumaystayaashu way ku guuldarraysteen, waxaana ugu wacan iyadoo dadkii soomaaliyeed la kala goyn kari waayay. Iyadoo xuduudihii la kala dhex-dhigay ay shaqayn waayeen. Iyadoo afkoodii iyo dhaqankoodii uu kala gu’i waayay. Iyaddoo hiilladii iyo dhiidhigii soomaalinnimo ee ka dhexeeyay uu dhammaan waayay. Iyadoo is dhexgalkoodii, xigtadoodii iyo xididkoodii la kala saari waayay.\nWaxaan xusuustaa maalinkii ay Jabuuti xornimada qaadatay waxaan ku jirnay safar qar-qarbo ah oo aan kaga soo qaxnay magaaladii aan degganayn. Xilligaas wuxuu ahaa xilligii uu socday dagaalkii caanka ahaa ee 77. Markii aan maalinkii oo dhan si habqan ah u cararaynay ayaan buur wayn oo lagu magacaabo “Jiirt Baraarato” hoosteeda degnay, ammin ay casar tahay.\nWaxaan ka mid ahaa carruur yaryar oo dagaalka iyo hugunka hubka ku dhaga-barjoobay, oo argagax badani ka muuqday. Markii la degay ayay raggii waawaynaa idaacad furteen, ka dibna waxay billaabeen damaashaad aan caadi ahayn. Annagu waxaan la yaabbanayn wadciga colaadeed ee lagu jiro iyo hugunka xabbada ee dhagahayaga soo gaadhaya, iyo damaashaadka ay odayaashu billaabeen.\nMar dambe ayaan nin adeerkay ah waydiiyay sababta ay u dabbaal-degayaan, wuxuuna ii sheegay inay Jabuuti xorowday, Soomaali Galbeedna ay xoroobayso oo wax yar ka hadhsan yihiin, shantii soomaaliyeedna ay isu tagi doonaan. Soomaali Galbeed waan gartay oo in amxaaradii la eryayo oo lagu heesayo waan ogaa, laakiin waxaan fahmi waayay Jabuuti iyo shanta soomaaliyeed.\nAdeerkay mar kale ayuu ii faahfaahiyay Jabuuti cidda ay tahay, wuxuuna ii sheegay inay yihiin dad soomaaliyeed oo Faransiisku gumaysan jiray, maantana ay xoroobeen. Intaas markuu ii sheegay ayaan damaashaadkii dhinacayga ka galay, waxayna ahayd maalintii ugu horraysay een laabtayda ku daabacay in Shanta Soomaaliyeed ay mar kale isu soo noqonayaan.\nAfartan sano ayaa ka soo wareegtay xilligaas aan ka hadlayo. Arrimo badan ayaa is-beddalay, xilliguna waxaad mooddaa inuu ku jiifo ummada soomaaliyeed, laakiin midda aan is-baddalin waxay tahay “soomaalinnimada”. Soomaalinnimada Ilaahay baa na siiyay, mana jirto cid aan Ilaahay ahayn oo naga qaadi karta. Soomaalinnimaduna deegaan iyo dagal lagu yaqaano ayay leedahay, mana jirto cid dhaafin karta oon Ilaaahay ka ahayn.\nHaddaba soomaalinnimadii ay gumaystayaashii reer Yurub burburin kari waayeen, ee gumaystaha Itoobiya waxba ka qaadi waayay, miyay doonayaan Farmaajo iyo Khayrre inay cagta hoosteeda galiyaan. MAYA, suuragal ma aha, kama yeelayno, bulshada soomaaliyeedna kama yeelayso.\nHeestii soo dhawayntooda loo qaaday, markii lagu jiray ololihii soo celinta qarannimada soomaaliyeed ee Farmaajo lagu doortay, ayaa hadda iyaga ku caddaatay. Eray kastoo heestan ku jira ayay ku sifoobeen, waxayna noqdeen Gabrihii dalka laga caydhinayay.\nHeestan waxaa lagu magacaabaa “Shiddo nala joogtaay bax”, waxaana allifay Abwaan lagu magacaabo Xirsi Dhuux (sidaan ka daalacday muqaalka heesta). Midhaha Heestu waa midho cajiib ah oo qof afsoomaali-ruug ah mooyee aanuu qof kale fahmi karin. Kollayba qof Farmaajo oo kale ahi ma fahmayo. Waxaa si gaar ah ii soo jiitay erayadan;\n….Soomaaliya shalabta cadowgeedii u showreen, qaybiyay ogtohoo,\nShirqoollada lala rabay garanoo,\nShabaqa loo dhigahayay aragoo,\nShuukida loo qodahayay duminoo;\nShan wiiloo wada-dhashoo, mid ahoon,\nShir lagu kala qaybin bay noqonoo;\nInsha allah shidha-wiidhiga iyo shaqaaqada laguma jirayee,\nKa sheexa wixii na sharaf dilayee…………….\nAbwaanka soomaaliyeed ee Heestan curiyay wuxuu ka mid ahaa dadwaynihii faraha badnaa ee u ololaynayay rajadii markaas muuqatay ee ahayd in la doorto shakhsi dalka Soomaaliya ka saari kara xaaladda cakiranee uu ku jiro oo soo noolayn kara qarannimadii iyo haybaddii soomaaliyeed ee dhulka sii galaysay dhawr iyo labaatankii sano ee u dambeeyay. Bulshada soomaaliyeed sida ay u badan tahay waxay Farmaajo u arkaysay inuu yahay shakhsi daacad ka ah wixii uu sheegayay ee ahaa inuu danta dadka iyo dalka ka shaqaynayo. Looma dooranin meel-marinta dano ay dawlado kale leeyihiin. Sidoo kale looma dooranin inuu ka shaqeeyo dano gobol gaar ah oo soomaaliyeed ama dad gaar ah. Dalka iyo dadka soomaaliyeed inuu u adeego ayaa loo doortay, isagoona kala saar-saarin, oon qaarna soo dhawaysanin, qaar kalana faquuqin ama cadowga u loogin.\nWaxaan hubaa in dad badan oo bulshada soomaaliyeed ka mid ah ay ka niyad jabeen Farmaajo iyo dowlada uu madaxda ka yahay, ka dib markii ay yaqiinsadeen in dowaldu ay wali ku taagan tahay waddadii ay dalka ku burburiyeen dowladihii hore ee dalka soo maray, intii ka dambaysay buburkii dowladii Soomaaliya ee sannadkii 1991. Waxaa muuqata in xukuumadda Farmaajo ay waliba baro sii dheeraatay xukuumadihii ka horreeyay, isla markaana ay ku talajirto inay Itoobiya u fuliso barnaamijkii ay ka diideen dowladihii Soomaaliya isaga dambeeyay tan iyo markii xornimada la qaatay.\nAbwaanku wuxuu si dhab ah u taageerayaa arrimihii aan kor kaga soo hadlay ee ahaa in soomaalinnimada aan la iska qaadi karin, himilada shacabka soomaaliyeedna ay tahay in maalin maalmaha ka mid ah la isu soo celiyo shantii walaalaha ahayd ee la isku dayay in la kala qaybiyo.\nDadka soomaaliyeed intooda badan sidaas ayay aaminsan yihiin, waxaana daliil u ah kacdoonka gude iyo dibadba is-qabsaday ee ka dhashay dhiibistii cadowga Itoobiya loo dhiibay C/kariim Sh Muuse, taasoo ayna dadka soomaaliyeed u kala hadhin. Dhacdadan iyo falcelinta ay dadka soomaaliyeed ka muujiyeen, waxay far waaywan ugu qortay cid kastoo doonaysay inay soomaali kala qaybiso, inay si-moodsiis iyo mala-awaal ku nooshahay. Soomaaliya waa “Shantii la kala qaree qaybsami wayday” ee qof waliba ha ogaado.